|  |  |  |
| --- | --- | --- |
| herbas-L_spalvotas | | |
| LIETUVOS BANKAS | | |
| Lietuvos Respublikos trišalei tarybai | Į | Nr.  2018-08-02 Nr. (33.4-52)SD-4335 |
| **DĖL PAPILDOMOS INFORMACIJOS DĖL MMA SKAIČIAVIMO METODIKOS PARENGIMO** | | |

Pateikiame Lietuvos banko atsakymus į Lietuvos Respublikos trišalės tarybos pateiktus klausimus dėl MMA skaičiavimo metodikos.

**1. Prašome paaiškinti, dėl kokių priežasčių nuo 2009 m. nuosekliai didėja nereguliarių premijų dalis VDU? Kokios yra Lietuvos banko prognozės šiam kintamajam sekantiems 3 metams?**

Visų pirma, paminėtina, kad nereguliarios išmokos sudaro santykinai nedidelę vidutinio darbo užmokesčio (VDU) dalį – nuo 2004 m. ji neviršijo 8 proc. Manome, kad VDU nereguliarių išmokų dalis yra sparčiai augančios Lietuvos ekonomikos ir įtampos darbo rinkoje pasekmė. Pažymime, kad per ekonomikos sunkmetį 2009 m. priedai ir premijos buvo gerokai sumažintos, o ekonomikai pradėjus augti, įmonės ėmė aktyviau darbuotojams mokėti priedus ir premijas (žr. 1 pav.). Ekonomikos ciklinis pakilimas kai kuriose srityse (pvz., statyboje, prekyboje ir kt.) jau savaime lemia didesnius priedus ir premijas, nes ekonomikos augimas reiškia didesnius užsakymus ir didėjančią pardavimo apimtį, nuo kurių dažnai priklauso sektoriaus darbuotojų atlyginimai. VDU nereguliarių išmokų dalies didėjimą 2011–2015 m. daugiausia lėmė augusi privačiojo sektoriaus VDU premijų ir priedų dalis (žr. 1 pav.). Nuo 2016 m. VDU privačiajame sektoriuje nereguliarių išmokų dalis reikšmingai nesikeitė, tačiau ši dalis sparčiau didėti pradėjo valstybiniame sektoriuje.

|  |  |
| --- | --- |
| 1 pav. Bruto darbo užmokesčio nereguliarių išmokų dalis |  |
|  |  |
|  | |

VDU priedų ir premijų dalies dinamikos būsimiems 3 metams negalime pateikti, nes atskirai šio rodiklio Lietuvos bankas (LB) neprognozuoja.

**2. Prašome apskaičiuoti ir palyginti 2000–2017 metų VDU be premijų prognozių paklaidas ir pateikti grafinę ataskaitą (kartu su LR Finansų ministerijos paklaidomis).**

VDU prognozę LB pradėjo skelbti nuo 2014 m. gruodžio mėn., anksčiau buvo skelbiama kompensacijos dirbančiajam (nacionalinių sąskaitų rodiklis) prognozė. Nors abu šie rodikliai yra konceptualiai panašūs, jų augimo tempai tam tikrais metais gali reikšmingai skirtis. Be to, kompensacijos dirbančiajam rodiklis buvo peržiūrėtas atlikus gyventojų surašymą ir reikšmingai pakoregavus gyventojų skaičiaus ir kitus darbo rinkos duomenis. Ši korekcija neleidžia atlikti kompensacijos dirbančiajam didelės dalies prognozių paklaidų kokybiškos analizės. Dėl šių priežasčių prognozuojamą ir faktinį VDU augimą objektyviai galime palyginti nuo 2016 m.

LB prognozuoja VDU, į kurį įskaitomi priedai, premijos ir kt. nereguliarios išmokos. Tačiau prielaida, kad VDU su priedais ir kt. augs, kaip ir VDU be priedų ir kt., mūsų manymu, yra pakankamai pagrįsta. Toliau esančioje 1 lentelėje pateikti LB prognozuojami VDU dydžiai paremti prielaida, kad VDU be priedų ir kt. augs, kaip ir VDU su priedais ir kt.

1 lentelė. VDU be priedų ir kt. augimo prognozės ir faktinis augimas

|  |  |  |  |
| --- | --- | --- | --- |
|  | Faktinis VDU be priedų ir kt., Eur | LB prognozė\*, Eur | Skirtumas nuo fakto, proc. |
| 2016 | 723 | 705 | –2,6 |
| 2017 | 786 | 743 | –5,4 |

*\* Nurodytų metų VDU prognozė buvo paskelbta prieš tai einančių metų pavasarį, pvz., 2017 m. VDU prognozė buvo paskelbta 2016 m. kovo mėn. LB VDU be priedų ir kt. neprognozuoja, todėl skaičiai pateikti remiantis prielaida, kad VDU be priedų ir kt. augs, kaip ir VDU su priedais ir kt.*

*Šaltiniai: Lietuvos statistikos departamentas ir LB prognozės.*

Svarbu pabrėžti tai, kad 2016–2017 m. VDU prognozių paklaidas nemaža dalimi lėmė tai, jog MMA padidinimą į prognozes LB įtraukia tik tada, kai išleidžiamas tą padidinimą numatantis teisės aktas. Vadovaujantis tokia tvarka 2015–2017 m. VDU buvo prognozuojamas darant prielaidą, jog MMA nebus didinama. Tai lėmė, jog prognozuojamas VDU augimas minėtu laikotarpiu buvo mažesnis nei faktiškai buvęs.

Manome, kad, siekiant išvengti klaidingų interpretacijų, VDU prognozės paklaidas ir jų interpretaciją pateikti turėtų pati LR finansų ministerija (pavyzdžiui, žinome, kad LR finansų ministerija paklaidas įprastai skaičiuoja ne 1 metų, o 16 mėnesių laikotarpio[[1]](#footnote-2)).

**3. Prašome apskaičiuoti ir pateikti informaciją, koks būtų buvęs ir būtų ateityje MMA, jeigu būtų remiamasi Lietuvos banko siūloma metodologija (laikotarpis 2000–2021 m.). Atsakymą prašome pateikti lentelės forma, su stulpeliais: faktinis MMA, Lietuvos banko prognozės VDU ir MMA, LR finansų ministerijos prognozės VDU ir MMA, abiejų metodikų prognozių vidurkis VDU ir MMA.**

VDU prognozę LB pradėjo skelbti nuo 2014 m. gruodžio mėn., anksčiau buvo skelbiama kompensacijos dirbantiesiems (nacionalinių sąskaitų rodiklis) prognozė. Dėl šios priežasties tiksliai apskaičiuoti, kokia būtų buvusi MMA taikant LB prognozę, galime nuo 2016 m. Taip pat galime pateikti prognozes iki 2019 m., nes tolesniam laikotarpiui LB nėra sudaręs prognozių.

2 lentelė. MMA, nustatytos pagal LB siūlomą metodiką, istorinė raida ir prognozė

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | MMA ir VDU santykis, taikomas nustatant MMA | VDU be priedų ir kt. prognozė\* | | | | MMA, apskaičiuota pagal LB metodiką | | | |
| LB | FM | pagal LB ir FM prognozių vidurkį | remiantis LB prognozėmis | | remiantis FM prognozėmis | pagal LB ir FM prognozių vidurkį | faktinė MMA |
| 2008 | 47,2 |  | 530 |  |  | | 250 |  | 232 |
| 2009 | 47,0 |  | 631 |  |  | | 297 |  | 232 |
| 2010 | 47,3 |  | 528 |  |  | | 250 |  | 232 |
| 2011 | 47,4 |  | 541 |  |  | | 256 |  | 232 |
| 2012 | 46,9 |  | 608 |  |  | | 285 |  | 238 |
| 2013 | 46,3 |  | 596 |  |  | | 276 |  | 290 |
| 2014 | 46,5 |  | 641 |  |  | | 298 |  | 292 |
| 2015 | 46,9 |  | 688 |  |  | | 322 |  | 313 |
| 2016 | 48,3 | 705 | 705 | 705 | 340 | | 340 | 340 | 365 |
| 2017 | 47,3 | 743 | 752 | 747 | 352 | | 356 | 354 | 380 |
| 2018 | 47,4 | 809 | 817 | 813 | 383 | | 387 | 385 | 400 |
| 2019 | 47,3 | 888 | 889 | 888 | 420\*\* | | 420 | 420 |  |
| 2020 | 47,3 |  | 942 |  |  | | 446 |  |  |
| 2021 | 47,3 |  | 998 |  |  | | 472 |  |  |

*\* Nurodytų metų VDU prognozė buvo paskelbta prieš tai einančių metų pavasarį, pvz., 2019 m. VDU prognozė tiek LB, tiek FM buvo paskelbta 2018 m. kovo mėn. LB ir FM VDU be priedų ir kt. neprognozuoja, todėl skaičiai pateikti remiantis prielaida, kad VDU be priedų ir kt. augs, kaip ir VDU su priedais ir kt.*

*\*\* Šis dydis remiasi 2018 m. kovo mėn. prognozėmis.*

*Šaltiniai: Lietuvos statistikos departamentas ir LB prognozės.*

Nustatyti MMA, naudojant pirmiau minėtą kompensacijos dirbantiesiems rodiklį, būtų nekorektiška, todėl MMA, apskaičiuotos pagal tą rodiklį, raida iki 2014 m. 3 lentelėje pateikiama tik iliustraciniais tikslais.

3 lentelė. MMA, nustatytos pagal LB siūlomą metodiką, tačiau naudojant ne darbo užmokesčio, bet kompensacijos dirbančiajam prognozę, istorinė raida

|  |  |  |  |  |
| --- | --- | --- | --- | --- |
|  | MMA ir VDU santykis, taikomas nustatant MMA | VDU be priedų ir kt. prognozė, apskaičiuota pagal kompensacijos dirbančiajam prognozę\* | MMA, apskaičiuota pagal LB metodiką | Faktinė MMA |
| 2008 | 47,2 | 523 | 247 | 232 |
| 2009 | 47,0 | 593 | 279 | 232 |
| 2010 | 47,3 | 483 | 229 | 232 |
| 2011 | 47,4 | 539 | 255 | 232 |
| 2012 | 46,9 | 595 | 279 | 238 |
| 2013 | 46,3 | 589 | 273 | 290 |
| 2014 | 46,5 | 624 | 290 | 292 |
| 2015 | 46,9 | 660 | 309 | 313 |

*\* Nurodytų metų VDU prognozė buvo paskelbta prieš tai einančių metų pavasarį, pvz., 2015 m. VDU prognozė buvo paskelbta 2014 m. gegužės mėn.*

*Šaltiniai: Lietuvos statistikos departamentas ir LB prognozės.*

Pastebėtina, kad siūloma MMA skaičiavimo metodika 2007–2011 m. būtų lėmusi didesnę MMA nei tuo metu buvo nustatytas faktinis MMA dydis.

**4.** **Kada Lietuvos bankas atnaujina ateinančių metų savo ekonominės raidos prognozes? Ar Lietuvos bankas nemanytų, jog būtų tikslinga turėti pirmųjų dviejų metų ketvirčių duomenis, tam, kad nustatant MMA būtų sumažinta netikslaus prognozavimo tikimybė?**

LB skelbia dvejų metų laikotarpio makroekonominių rodiklių prognozes. Todėl, pavyzdžiui, rodiklių prognozės, paskelbtos š. m. kovo mėn., apima 2018 ir 2019 metus. Pastarosios prognozės buvo sudarytos pagal duomenis, paskelbtus iki š. m. vasario 14 d., tad sudarant šias prognozes buvo naudojamasi faktiniais laikotarpio iki 2017 m. trečiojo arba ketvirtojo ketvirčio imtinai duomenimis. Tai, kad prognozuojant nenaudojami einamųjų metų duomenys, mažina rodiklių prognozių tikslumą. Dalis metų pirmojo pusmečio duomenų yra naudojami rodiklių prognozėse, kurias LB paskelbia antrąjį metų pusmetį, pvz., rugsėjo arba gruodžio mėn. Naudojant daugiau einamųjų metų duomenų ir nesant staigesnių ekonominių pasikeitimų, rodiklių prognozių tikslumas didėja.

**5. Kokių šalių ir kurių metų MMA/VDU santykiai buvo naudojami apskaičiuoti 47,3 koeficientą, kuris siūlomas 2019 metų MMA nustatymui? Prašome įvertinti, kaip kito MMA/VDU santykis (pagal siūlomą metodologiją: 1/4 didžiausių MMA/VDU santykį turinčių šalių vidurkis) per paskutinius 16 metų (2000-2016) ir pateikti šio rodiklio prognozę sekantiems trejiems metams.**

MMA ir VDU santykis, taikomas MMA nustatyti 2019 m., yra apskaičiuotas naudojant 2014–2016 m. duomenis. Santykis apskaičiuotas šių šalių: Slovėnijos (50,9 proc.), Prancūzijos (47,3 proc.), Liuksemburgo (47 proc.), Latvijos (45,8 proc.), Lenkijos (45,6 proc.).

4 lentelė. MMA ir VDU santykis, apskaičiuotas pagal didžiausią santykį per trejus metus turėjusių ketvirtadalio ES šalių vidurkį.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 2002–2004 | 2003–2005 | 2004–2006 | 2005–2007 | 2006–2008 | 2007–2009 | 2008–2010 | 2009–2011 | 2010–2012 | 2011–2013 | 2012–2014 | 2013–2015 | 2014–2016 |
| 47,5 | 47,2 | 47,0 | 47,3 | 47,4 | 46,9 | 46,3 | 46,5 | 46,9 | 48,3 | 47,3 | 47,4 | 47,3 |

*Pastaba: duomenys iki 2007–2009 m. laikotarpio (imtinai) nėra palyginami su vėlesnių laikotarpių duomenimis.*

*Šaltiniai: Eurostatas ir LB skaičiavimai.*

4 lentelėje esančio santykio prognozės pateikti negalime, nes tam reikėtų prognozuoti kiekvienos ES šalies VDU ir MMA. Prognozuoti MMA kartais apskritai yra neįmanoma, nes jos dydį dažnai lemia ne ekonominiai, o politiniai veiksniai. LB neturi galimybių sudaryti kitų ES šalių MMA prognozes.

**6. Prašome pateikti labai detalų algoritmą, kaip siūloma apskaičiuoti MMA/VDU koeficientą, remiantis Eurostat duomenimis (kuriuo „baziniu“ laikotarpiu remiamasi lyginant kitų šalių MMA/VDU vidurkius, kas nutinka, jeigu tuo laikotarpiu trūksta tam tikrų šalių duomenų, kaip nustatoma ketvirtadalio imtis, pvz., jeigu, pavyzdžiui, be Lietuvos tam tikrais baziniais metais būtų 17, ir t.t.).**

MMA ir VDU santykis, remiantis Eurostato duomenimis, skaičiuojamas taip:

1. Kiekvienai šaliai apskaičiuojamas MMA ir VDU be priedų ir kt. santykių 2014–2016 m. laikotarpio vidurkis (žr. 5 lentelę).
2. Atrenkamas ketvirtadalis (5 šalys) didžiausią santykio vidurkį turėjusių šalių (neįskaitant Lietuvos). 2014–2016 m. šios šalys buvo Slovėnija (50,9 proc.), Prancūzija (47,3 proc.), Liuksemburgas (47 proc.), Latvija (45,8 proc.), Lenkija (45,6 proc.).
3. Apskaičiuojamas atrinktų šalių vidurkis (47,3 proc.).

Skaičiuojant santykį reikia nuspręsti, kurių trejų metų šalių santykių vidurkius skaičiuoti. Pvz., 2016 m. duomenų nepateikė tik 3 šalys, tačiau 2017 m. (2018 m. liepos 12 d. duomenimis) – net 17 šalių (žr. 1 lentelę). Taigi, prasmingiau skaičiuoti 2014–2016 m., o ne 2015–2017 m. šalių santykių vidurkius.

Nusprendus, kurių trejų metų vidurkiai bus skaičiuojami, galima situacija, kai šalis nepateikė kurių nors iš trejų metų duomenų. Tokiu atveju vidurkį prasminga skaičiuoti iš tiek duomenų, kiek jų pateikta. Pvz., Belgija pateikia tik 2014 m. duomenis, taigi šios šalies trejų metų santykio vidurkis apskaičiuojamas iš vieno skaičiaus.

Šiuo metu trejų metų vidurkį galima apskaičiuoti 20 šalių (ketvirtadalį sudaro 5 šalys). Svarstant galimas skirtingas situacijas ateityje, paminėtina, kad, pavyzdžiui, jeigu trejų metų vidurkį būtų galima apskaičiuoti 19 arba 21 šaliai, verta nusistatyti, kad ketvirtadalis yra 5 šalys. Jeigu trejų metų vidurkį būtų galima apskaičiuoti tik 17 šalių, vidurkį siūlytume skaičiuoti iš 5 šalių, nes didesnis šalių skaičius padidina MMA ir VDU santykio stabilumą.

5 lentelė. MMA ir VDU be priedų ir kt. santykis ES šalyse (duomenys iš Eurostato atsisiųsti 2017 m. liepos 12 d.)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | 2011 | 2012 | 2013 | 2014 | 2015 | 2016 | 2017 | 2014–2016 m. vidurkis | |
| Belgija | - | - | - | 44,9 | - | - | - | 44,9 | |
| Bulgarija | 35,3 | 37,8 | 39 | 40,3 | 41,2 | 43,3 | - | 41,6 | |
| Čekija | 32,5 | 31,7 | 32,6 | 32,8 | 34,4 | 35,7 | - | 34,3 | |
| Danija | - | - | - | - | - | - | - | - | |
| Vokietija | - | - | - | - | 41,7 | 40,8 | 41,3 | 41,3 | |
| Estija | 33,8 | 33,5 | 34,6 | 36,2 | 37,4 | - | - | 36,8 | |
| Airija | 43,1 | 42,8 | 42,5 | 42,6 | 42,3 | 42 | - | 42,3 | |
| Graikija | 50,1 | - | - | - | - | - | - | - | |
| Ispanija | 34,6 | 34,7 | 34,3 | 34,2 | 33,8 | 34,1 | - | 34,0 | |
| Prancūzija | 47 | 48 | 47,9 | 47,4 | 47,1 | - | - | 47,3 | |
| Kroatija | 36 | 35,6 | 36,4 | 37,8 | 38,6 | 40,2 | - | 38,9 | |
| Italija | - | - | - | - | - | - | - | - | |
| Kipras | - | - | - | - | - | - | - | - | |
| Latvija | 45,1 | 43,8 | 42,1 | 44,4 | 46,9 | 46 | - | 45,8 | |
| Lietuva | 41,1 | 40,8 | 47,3 | 45,7 | 46,6 | 50,3 | - | 47,5 | |
| Liuksemburgas | 46,7 | 46,9 | 47,7 | 47,6 | 47 | 46,4 | - | 47,0 | |
| Vengrija | 39,1 | 44,2 | 45,1 | 45,5 | 45,3 | 45,1 | - | 45,3 | |
| Malta | 46,9 | 45,8 | 46,3 | 44,6 | 45,7 | 45,4 | 43,6 | 45,2 | |
| Nyderlandai | 43,8 | 43,4 | 43,4 | 43,3 | 42,7 | 43 | - | 43,0 | |
| Austrija | - | - | - | - | - | - | - | - | |
| Lenkija | 41,3 | 43,1 | 44,3 | 45,1 | 45,4 | 46,2 | - | 45,6 | |
| Portugalija | 42,6 | 43,3 | 43,1 | 44,9 | 44,5 | 46,3 | 47,9 | 45,2 | |
| Rumunija | 35,8 | 34,2 | 35,8 | 38,4 | 40,4 | 42,4 | - | 40,4 | |
| Slovėnija | 49 | 50 | 51,4 | 51,2 | 50,8 | 50,7 | - | 50,9 | |
| Slovakija | 36,6 | 36,7 | 36,9 | 36,4 | 37,9 | 38,6 | - | 37,6 | |
| Suomija | - | - | - | - | - | - | - | - | |
| Švedija | - | - | - | - | - | - | - | - | |
| Jungtinė Karalystė | 38,7 | 39,3 | 39,3 | 40,1 | 40,8 | 44 | 44,5 | 41,6 | |
|  | | | | | | | | | |
| Ketvirtadalio didžiausią santykį turėjusių šalių santykių vidurkis | | | | | | | | | 47,3 |

*Pastaba: iš geltonai pažymėtų šalių skaičiuojamas MMA ir VDU santykio vidurkis, naudojamas MMA 2019 m. nustatyti.*

*Šaltiniai: Eurostatas ir LB skaičiavimai.*

Valdybos narys,

pavaduojantis Valdybos pirmininką Marius Jurgilas

Tomas Šiaudvytis, tel. (8 5) 268 0134

1. http://finmin.lrv.lt/uploads/finmin/documents/files/Isvada\_2017\_saliskumas\_internetui\_05\_14.pdf. [↑](#footnote-ref-2)